# ACTH-KOE (Adrenokortikotropiinikoe)

**Miksi tehdään**

Kokeen tarkoituksena on tutkia ACTH-lääkeaineen avulla lisämunuaisen kykyä

tuottaa kortisolia. Kortisolin tuotto voi alentua lisämunuaisen sairauden,

aivolisäkkeen sairauden tai suuriannoksisen pitkäkestoisen kortikosteroidilää-

kityksen vuoksi. Kokeen yhteydessä voidaan myös tutkia aivolisäkkeen kykyä säädellä lisämunuaisten toimintaa.

**Tutkimukseen valmistautuminen**

Koe tehdään aamupäivällä, aloitus ennen klo 09:00. Ennen koetta saa syödä ja juoda normaalisti. Kokeen jälkeen lapsi ei tarvitse erityisseurantaa.

Tutkimuspäivän aamuna ennen koetta **ei saa ottaa kortikosteroidilääkkeitä**

(mm. Hydrocortison, Hydrocortone, Prednison, Prednisolon, Dexametason, Medrol tai Solomet sekä astman hoitava kortisonilääke). Nämä lääkkeet otetaan kokeen päätyttyä (ota oma lääke mukaan).

**Tutkimuksen suorittaminen**

Kokeen alussa lapselle asetetaan laskimokanyyli, johon tutkimuslääke

annetaan ja josta otetaan kaikki verinäytteet. Laskimokanyylin laittoa varten poliklinikalla laitetaan tarvittaessa iholle puuduterasvaa.

Tutkimus kestää noin 2-3 tuntia. Verinäytteiden ottamisen välillä lapsi saa oleskella

poliklinikalla vapaasti

Tarvittaessa saatte lisätietoja tutkimuksen toteuttavan yksikön sairaanhoitajalta.